
2011-es év költségvetése


Holcz Marianna elnök köszöntötte a megjelenteket, megállapította, hogy az ülésen a képviselők egy fő kivételével jelen vannak, így az ülés határozatképes. Javasolta, hogy a jegyzőkönyv-hitelesítő Kiss Tamás legyen. A javaslatot a képviselő-testület egyhangú igen szavazattal elfogadta.


Az elnök ezután javaslatot tett két, a meghívóban nem szereplő pont napirendre tűzésére, mégpedig a 2010-es év költségvetésének beszámolójának elfogadására, illetve a 2011-es év költségvetésének megtárgyalására és elfogadására. A javaslatot a képviselők elfogadták, egyéb módosítási indítvány pedig nem érkezett, így a napirendi pontokat ezzel a módosítással a képviselők 3 igen szavazattal egyhangúlag elfogadták.

1. Beszámoló az elmúlt időszak eseményeiről és közmeghallgatás

Holcz Marianna elnök köszöntötte a közmeghallgatáson résztvevőket. Megállapította, hogy a Német Nemzetiségi Önkormányzat közmeghallgatásán 5 fő jelent meg. Beszámolójában összegezte az utolsó közmeghallgatás óta eltelt eseményeket, valamint felvázolta az új képviselő-testület célkitűzéseit. (Beszámoló a mellékletben.) 


Az elnök beszámolóját a képviselő-testület 3 egyhangú igen szavazattal elfogadta. A közmeghallgatáson megjelentek részéről kérdés nem hangzott el, így azt az elnök bezárta. 
2. Tájékoztató a Német Kisebbségi Önkormányzatok Tolna-Megyei Szövetségének üléséről

Holcz Marianna elnök elmondta, a Német Kisebbségi Önkormányzatok Tolna Megyei Szövetsége február 14-én ülést tartott, melyen az elnök személyesen részt vett. Az ülés során az elmúlt időszak eseményeiről beszámolva megemlítették a sikeres választásokat, illetve az országos gálát.

Ezután tisztújítás következett, melynek során újraválasztották Dr Józan-Jilling Mihályt a Szövetség elnökévé, Köhlerné Koch Ilonát és Stallenberger Józsefet elnök-helyettesekké, valamint kulturális- illetve oktatási felelőssé, a titkár pedig Krémer György maradt. 


A továbbiakban elbírálták a beérkezett pályázatokat, önkormányzatunk 50 000 Ft-ot nyert a kiíráson.

Ezután további pályázati lehetőségekre hívták fel a kisebbségi önkormányzatok figyelmét, majd szó esett a közelgő népszámlálás fontosságáról.
3. Tájékoztató a benyújtott pályázatokról

Holcz Marianna elnök tájékoztatta a képviselőket, hogy a Szövetséghez benyújtott pályázaton 50 000 Ft-ot nyert Várdomb község Német Nemzetiségi Önkormányzata, valamint, hogy a CIVILCOM Egyesülethez írt pályázat eredményéről az ülésig nem érkezett tájékoztatás.

4. Beszámoló a 2010-es év költségvetéséről

Holcz Marianna elnök tájékoztatta a képviselő-testületet a 2010-es évben felhasznált forrásokról. (Beszámoló a mellékletben.)


A képviselő-testület a beszámolót 3 igen szavazattal egyhangúlag elfogadta és a következő határozatot hozta:



4/2011.03.14./NNÖ számú határozat 

Várdomb község Német Nemzetiségi Önkormányzata elfogadja a 2010-es év költségvetésének beszámolóját.


A képviselő-testület a 2010-es év pénzmaradványáról a következőképpen határozott:



5/2011.03.14./NNÖ számú határozat 

Várdomb község Német Nemzetiségi Önkormányzata a 2010-es évben keletkezett pénzmaradványt a „Bursa Hungarica” ösztöndíj támogatására (100 000 Ft), a fennmaradó összeget pedig rendezvények lebonyolítására használja fel.
5. 
A 2011-es év költségvetésének megtárgyalása, elfogadása

Holcz Marianna elnök ismertette a képviselő-testülettel a 2011-es évre tervezett költségvetést (Melléklet szerint). A képviselők a tervezetet megtárgyalták és mivel egyéb javaslat nem érkezett, a képviselő-testület a 2011-es év költségvetését 3 igen szavazattal egyhangúlag elfogadta és a következő határozatot hozta:


6/2011.03.14./NNÖ számú határozat 

Várdomb község Német Nemzetiségi Önkormányzata elfogadja a 2011-es év költségvetését.

6. Egyebek
A képviselő-testület tagjai megvitatták a 2011-es évben megrendezésre kerülő V. Elszármazottak Találkozójára a Német Nemzetiségi Önkormányzat által tervezett programokat, majd megállapodtak, hogy a rendezvény társszervezőivel folytatott megbeszélés nyújthat alapot a további szervezési feladatok megvitatására. 

Mivel egyéb hozzászólás, felvetés nem érkezett, az elnök megköszönte képviselő-társainak a munkát és az ülést bezárta.

Várdomb, 2011. március 14.




Holcz Marianna
Takaró Jánosné
    Kiss Tamás

